หุ้นเช้า12ม.ค.ปิดบวก 1.90 จุด
เช้าวันนี้ดัชนีหุ้นไทยปิดที่ระดับ 1053.53  จุด เพิ่มขึ้น 1.90 จุด หรือ 0.18% มีมูลค่าการซื้อขาย 10,939.55 ล้านบาท
12 ม.ค. 2555

เช้าวันนี้ดัชนีหุ้นไทยปิดที่ระดับ 1053.53  จุด เพิ่มขึ้น 1.90 จุด หรือ 0.18% มีมูลค่าการซื้อขาย 10,939.55 ล้านบาท




ดัชนีหุ้นไทยเช้าวันที่ 12 ม.ค. แกว่งตัวกรอบแคบ เนื่องจากนักลงทุนรอดูความชัดเจนเกี่ยวการประมูลพันธบัตรของอิตาลีและสเปน ขณะที่การโอนหนี้กองทุนฟื้นฟูและพัฒนาระบบสถาบันการเงิน(FIDF)ยังกดดันหุ้นกลุ่มธนาคาร ทำให้ดัชนีปรับตัวเพิ่มขึ้นได้ไม่มาก ส่งผลให้ดัชนีปิดที่ระดับ 1053.53  จุด เพิ่มขึ้น 1.90 จุด หรือ 0.18% มูลค่าการซื้อขาย 10,939.55  ล้านบาท
5 อันดับหุ้นที่มีมูลค่าการซื้อขายสูงสุด1. CPF ปิดที่ 35.50 บาท เพิ่มขึ้น 0.25 บาท หรือ 0.71% มูลค่าการซื้อขาย 845.73 ล้านบาท2. INTUCH ปิดที่ 43 บาท เพิ่มขึ้น 0.25 บาท หรือ 0.58% มูลค่าการซื้อขาย 538.41 ล้านบาท3. BANPU ปิดที่ 588 บาท เพิ่มขึ้น 2 บาท หรือท 0.34% มูลค่าการซื้อขาย 535.79 ล้านบาท4. ADVANC ปิดที่ 155.50 บาท ลดลง 0.50 บาท หรือ 0.32% มูลค่าการซื้อขาย  399.77 ล้านบาท5. IVL ปิดที่ 32 บาท ราคาไม่เปลี่ยนแปลง มูลค่าการซื้อขาย 385.22 ล้านบาท 
บริษัทหลักทรัพย์(บล.)ฟิลลิป ระบุว่า ดัชนีหุ้นไทยยังฟื้นตัวได้น้อยและมีความเสี่ยงปรับตัวลดลง เพราะนักลงทุนส่วนใหญ่ยังคงเทรดหุ้นบนความระมัดระวังสูงระหว่างจับตาความคืบหน้าการประมูลพันธบัตรของอิตาลีและสเปนในช่วงปลายสัปดาห์ ขณะที่กำลังเริ่มเข้าสู่ฤดูประกาศผลประกอบการของสหรัฐ ตลาดจึงอาจมีความผันผวนจากการประกาศผลกำไร-ขาดทุนที่ต่ำกว่า-สูงกว่าคาดของหลายๆบริษัท 
ส่วนปัจจัยภายในของไทยยัง ขาดปัจจัยใหม่ที่มีความโดดเด่นในเชิงบวกมาผลักดันการฟื้นตัวอย่างแข็งแกร่ง ขณะที่ แรงกดดันจากเรื่องการแก้หนี้กองทุนฟื้นฟูฯยังส่งผลกระทบต่อหุ้นกลุ่มธนาคาร ขณะที่สัญญาณทางเทคนิคในระยะสั้นเตือนว่าดัชนีมีโอกาสพักตัวอีกรอบ และมองกรอบการ เคลื่อนไหวจำกัดอยู่ระหว่าง 1044-1058 จุด กลยุทธ์การลงทุนระยะสั้นยังคงเน้นการเก็งกำไรแบบ “ขึ้นขาย ลงซื้อ” ต่อไป โดยจำกัดพอร์ตลงทุนไว้ที่ 50%